《玉扑花》
宋代·舒岳祥

花开压迳枝堪挽，花落铺阶雪不飘。
茧老蛾成投绿水，香乾蝶散了长条。
满地月明浓不扫，无人梅落怨难销。
老人另有心中事，愧尔投瓜乏报瑶。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。